การประกอบธุรกิจของแต่ละสายผลิตภัณฑ์

ลักษณะผลิตภัณฑ์

ผลิตภัณฑ์ของบริษัทฯ คือ ถุงมือยางที่ใช้ในทางการแพทย์ ประเภทใช้ในงานตรวจโรคทั่วไป
ซึ่งใช้สำหรับการตรวจโรควินิจฉัยหรือรักษาในทางการแพทย์ที่มิใช่การผ่าตัด
เพื่อป้องกันการสัมผัสและปนเปื้อนกันโดยตรงระหว่างผู้ใช้และผู้ป่วย
และรวมถึงการใช้สำหรับการจับต้องวัสดุทางการแพทย์ที่ปนเปื้อนด้วย
ถุงมือประเภทนี้จะออกแบบเพื่อให้ใส่ง่าย แกะห่อได้อย่างรวดเร็ว มีลักษณะที่เรียกว่า Ambi
คือไม่มีข้างซ้ายข้างขวา มีความบาง กระชับมือ สั้นแค่ข้อมือ
ใช้ครั้งเดียวทิ้งโดยไม่มีการนำมาใช้ซ้ำอีก ทั้งนี้เพื่อป้องกันเชื้อโรคแพร่กระจาย
ถุงมือยางของบริษัทฯสามารถแบ่งตามความนิยมของผู้บริโภคได้เป็น 2
ประเภทคือถุงมือยางชนิดมีแป้ง และถุงมือยางชนิดไม่มีแป้ง
ทั้งนี้คุณสมบัติของถุงมือทั้งสองชนิดจะมีคุณสมบัติคล้ายกัน โดยถุงมือยางชนิดไม่มีแป้ง
จะนิยมใช้ในกลุ่มที่มีอาการแพ้จากการใช้ถุงมือยางที่มีแป้ง
และกลุ่มคนที่รำคาญจากการเปรอะเปื้อนของฝุ่น ทั้งนี้ผลิตภัณฑ์ของบริษัทฯจะบรรจุในกล่องตามขนาด
รูปแบบและจำนวนตามที่ลูกค้าต้องการ

ผลิตภัณฑ์ของบริษัทฯจัดเป็นเครื่องมือทางการแพทย์ตามข้อกำหนดของสำนักงานคณะกรรมการอาหารและยา
หรือ อย. ดังนั้นการผลิตและการส่งออกถุงมือยางจึงต้องผ่านการตรวจสอบมาตรฐานของอย.
เพื่อให้สินค้ามีคุณภาพมาตรฐานและมีความปลอดภัยในการใช้
โดยผลิตภัณฑ์ของบริษัทได้รับการรับรองตามมาตรฐานสากล เช่น ASTM D-3578, EN 455-1, EN
455-2, EN 455-3 อีกทั้งยังได้รับการรับรองจากหน่วยงานต่าง ๆ ได้แก่ องค์การอาหารและยา
กระทรวงสาธารณสุข ประเทศไทย องค์การอาหารและยาแห่งประเทศสหรัฐอเมริกา (United
States Food and Drug Administration: FDA)
และองค์การอาหารและยาแห่งประเทศออสเตรเลีย (Therapeutic Goods Administration:
TGA) นอกจากนั้นบริษัทได้รับรางวัลผู้ประกอบการส่งออกที่ดี (Good Performance Exporter
of Thailand) จากรัฐบาลไทย
และได้รับการจัดสิทธิจัดระดับผู้ประกอบการส่งออกที่ดีจากกรมสรรพากร

ปริมาณถุงมือยางที่บริษัทได้จัดส่งให้แก่ลูกค้า (Order Shipment)

หน่วย : พันชิ้น

+----------+-------+----------+--------+----------+--------+----------+
|          | ปี     | % Change | ปี 2547 | % Change | ปี 2548 | % Change |
|          | 2546  |          |        |          |        |          |
+----------+-------+----------+--------+----------+--------+----------+
| ไตรมาส 1 | 15    | 20.40    | 1      | 15.98    | 2      | 23.28    |
|          | 8,197 |          | 83,479 |          | 26,197 |          |
+----------+-------+----------+--------+----------+--------+----------+
| ไตรมาส 2 | 20    | 75.08    | 2      | 14.97    | 2      | 1.06     |
|          | 0,456 |          | 30,459 |          | 32,912 |          |
+----------+-------+----------+--------+----------+--------+----------+
| ไตรมาส 3 | 21    | 48.22    | 1      | -16.26   | 2      | 14.42    |
|          | 9,791 |          | 84,052 |          | 10,590 |          |
+----------+-------+----------+--------+----------+--------+----------+
| ไตรมาส 4 | 24    | 23.57    | 2      | -6.66    | 2      | -7.36    |
|          | 2,112 |          | 25,997 |          | 09,369 |          |
+----------+-------+----------+--------+----------+--------+----------+
| รวม      | 82    | 39.05    | 8      | 0.42     | 8      | 6.68     |
|          | 0,556 |          | 23,987 |          | 79,068 |          |
+----------+-------+----------+--------+----------+--------+----------+

การจัดจำหน่ายและช่องทางการจำหน่าย

บริษัทได้มีการกำหนดแผนการตลาดด้านการกำหนดกลุ่มผู้ซื้อหรือกลุ่มเป้าหมายซึ่งถือเป็นตัวแปรสำคัญเพื่อค้นหาตำแหน่งหรือจุดยืนในธุรกิจ
เพื่อลดผลกระทบจากแรงกดดันด้านการผลิตและราคา
จึงดำเนินนโยบายการกระจายสินค้าไปต่างประเทศซึ่งคิดเป็นร้อยละ 91.34
ประเทศที่บริษัทส่งออกไปมากที่สุดได้แก่ กลุ่มประเทศแถบเอเซีย ร้อยละ 30.49 กลุ่มประเทศยุโรป
ร้อยละ 27.62 กลุ่มประเทศอเมริกาเหนือ (สหรัฐอเมริกาและแคนาดา) ร้อยละ 23.42
กลุ่มประเทศลาตินอเมริกา ร้อยละ 6.19 ออสเตรเลีย ร้อยละ 2.44 และกลุ่มประเทศอื่น ๆ
ร้อยละ 1.18 ซึ่งกลยุทธ์และแนวทางการแข่งขันด้านการตลาด
คือการกำหนดลูกค้ารายย่อยซึ่งแต่ละรายมียอดการจำหน่ายใกล้เคียงกัน
เพื่อเป็นการลดความเสี่ยงในการพึ่งพาลูกค้ารายใดมากเกินไป
โดยการใช้กลยุทธ์กำหนดราคาจำหน่ายที่ใกล้เคียงกับราคาตลาด
รวมทั้งการวางเป้าหมายการกระจายสินค้าที่มีประสิทธิภาพ โดยมีช่องทางการจำหน่ายสินค้าดังนี้

-   จำหน่ายโดยตรงกับลูกค้า จากการที่บริษัทออกสื่อโฆษณาต่างๆ
    และแคตาล็อกจึงทำให้มีลูกค้าเข้ามาติดต่อซื้อขายในสัดส่วนร้อยละ 20

-   ขายผ่านตัวแทน โดยใช้ตัวแทนทางการค้า
    ในแต่ละปีจะเข้ามาเจรจาและตกลงปริมาณในการซื้อขายแต่ละครั้ง
    ทำสัญญาซื้อขายแบบปีต่อปีและ Partner
    ใช้รูปแบบการทำงานร่วมกันมีการเสนอแบบสินค้าที่ต้องการทั้งปริมาณและคุณภาพ แต่ Partner
    นี้จะไปวางแผนการตลาดเองร้อยละ 80

สำหรับตลาดในประเทศ จะเน้นกลุ่มลูกค้าในหน่วยงานราชการได้แก่โรงพยาบาลของรัฐ เป็นต้น
โดยได้มีการจัดตั้งฝ่ายการตลาดในประเทศขึ้นเพื่อเพิ่มยอดขายและลดการพึ่งพาการขายผ่านตัวแทน

ภาวะการแข่งขัน

ภาวะตลาดโลก

จากภาวะต้นทุนการผลิตถุงมือยางโดยเฉพาะน้ำยางข้น
และเชื้อเพลิงมีราคาสูงขึ้นทำให้ต้นทุนในการผลิตสูงขึ้น
แต่การปรับขึ้นราคาขายถุงมือยางเพื่อชดเชยในส่วนต้นทุนที่สูงขึ้นทำได้ยาก
เนื่องจากมีผู้ประกอบการผลิตถุงมือยางจำนวนมาก
และถุงมือยางเป็นสินค้าที่มีต้นทุนในการเปลี่ยนไปซื้อกับผู้ผลิตรายอื่น (switch cost) ต่ำ
การปรับเพิ่มราคาจึงอาจทำให้สูญเสียลูกค้า
ประกอบกับผู้บริโภคถุงมือยางมีการรวมกลุ่มกันระหว่างผู้ใช้ อันได้แก่
โรงพยาบาลทั้งภาครัฐและเอกชน ทำให้มีอำนาจในการต่อรองกับผู้ผลิตและจำหน่ายถุงมือยางสูง
จึงทำให้การแข่งขันกันระหว่างผู้ประกอบการถุงมือยางมีความรุนแรงมากขึ้น
โดยรูปแบบการแข่งขันโดยทั่วไปจะเป็นไปในลักษณะการแข่งขันที่ไม่ใช่การแข่งขันทางด้านราคา
แต่จะเน้นที่คุณภาพสินค้าและความสามารถในการลดต้นทุนการผลิต
ซึ่งการพยายามลดต้นทุนการผลิตเป็นกลยุทธ์สำคัญในที่ผู้
ประกอบการถุงมือยางนำมาใช้เพื่อความอยู่รอดในภาวะที่ต้นทุนการผลิตเพิ่มสูงขึ้น
และเพื่อความได้เปรียบในการแข่งขันทางด้านราคา

แต่เมื่อพิจารณาเปรียบเทียบศักยภาพในการแข่งขันของผู้ผลิตถุงมือยางไทยกับผู้ผลิตที่เป็นคู่แข่งสำคัญในภูมิภาคนี้
ได้แก่ มาเลเซีย จีน และอินโดนีเซีย แล้วพบว่า ไทยยังมีข้อได้เปรียบคู่แข่งขันหลายด้าน
เนื่องจากถึงแม้มาเลเซียจะเป็นประเทศผู้ส่งออกถุงมือยางเป็นอันดับหนึ่งของโลก
แต่จากภาวะเศรษฐกิจที่เติบโตอย่างรวดเร็วของมาเลเซียส่งผลให้ค่าแรงเพิ่มสูงขึ้น
ประกอบกับผลตอบแทนจากการปลูกยางพาราเป็นผลตอบแทนที่น้อยเมื่อเปรียบเทียบกับพืชชนิดอื่น เช่น
ปาล์มน้ำมัน จึงทำให้มีการเปลี่ยนแปลงจากการทำสวนยางเป็นสวนปาล์มน้ำมัน
ส่งผลให้การปลูกยางพาราของมาเลเซียมีแนวโน้มลดลงอย่างต่อเนื่อง
ผู้ประกอบการถุงมือยางในมาเลเซียจึงต้องนำเข้าวัตถุดิบ คือ น้ำยางข้นเข้าจากต่างประเทศ
โดยส่วนใหญ่นำเข้าจากทางภาคใต้ของไทย ทำให้มีต้นทุนการผลิตที่สูงขึ้น

สำหรับจีนซึ่งเป็นประเทศที่ส่งออกถุงมือยางมากเป็นอันดับสาม รองจากมาเลเซีย และไทย
โดยในช่วงทศวรรษที่ผ่านมามีการลงทุนในอุตสาหกรรมถุงมือยางในประเทศจีนเป็นจำนวนมาก
ส่วนหนึ่งเนื่องจากจีนเป็นตลาดบริโภคสินค้าขนาดใหญ่
และมีความได้เปรียบในด้านต้นทุนค่าแรงงานที่ต่ำ
แต่จีนยังคงต้องนำเข้าวัตถุดิบคือน้ำยางข้นจากไทยทำให้มีต้นทุนการผลิตสูง
อีกทั้งคุณภาพมาตรฐานถุงมือยางจากจีนยังไม่สามารถแข่งกับมาเลเซียและไทยได้

ในส่วนของอินโดนีเซียแม้ว่าจะเป็นประเทศที่มีความพร้อมในด้านวัตถุดิบคือน้ำยางข้นและค่าแรงงานที่ถูก
แต่จากปัญหาการเมืองภายใน
ทำให้การพัฒนาขึ้นมาเป็นผู้นำในการส่งออกถุงมือยางทำได้ค่อนข้างยาก

ภาวะตลาดภายในประเทศ

จากข้อมูลโรงงานผลิตถุงมือยางที่ได้รับอนุญาตประกอบกิจการของกรมโรงงานอุตสาหกรรม ณ สิ้นปี
2547 มีผู้ประกอบการผลิตถุงมือยางจำนวน 52 ราย
ซึ่งส่วนใหญ่มีการตั้งโรงงานอยู่ในบริเวณภาคตะวันออกและภาคใต้เนื่องจากอยู่ใกล้แหล่งวัตถุดิบ
โดยผู้ประกอบการรายใหญ่ส่วนมากจะเป็นบริษัทร่วมทุนกับต่างประเทศ เช่น สหรัฐอเมริกา
ออสเตรีย และออสเตรเลีย เป็นต้น
ในส่วนของผู้ประกอบการขนาดกลางและขนาดย่อมส่วนมากจะเป็นกิจการที่ลงทุนโดยคนไทยล้วน
หรือร่วมทุนกับผู้ประกอบการชาวไต้หวัน อเมริกา ญี่ปุ่น ฮ่องกง สิงคโปร์

เมื่อพิจารณาตลาดถุงมือยางในประเทศแล้วพบว่าตลาดถุงมือยางในประเทศไทยมีขนาดเล็กเมื่อเทียบกับต่างประเทศ
จึงทำให้ผู้ประกอบการผลิตถุงมือยางส่วนใหญ่จะผลิตเพื่อการส่งออกกว่าร้อยละ 90

สำหรับตลาดถุงมือยางในประเทศส่วนใหญ่จะเป็นตลาดกลุ่มโรงพยาบาลโดยเป็นกลุ่มผู้ใช้ที่มากที่สุด
ซึ่งใช้ถุงมือยางเพื่อป้องกันเชื้อโรคโดยเฉพาะงานทันตกรรม
ซึ่งจะใช้ถุงมือยางทุกครั้งที่ต้องบริการผู้ป่วยด้านฟัน รองลงมาจะเป็นในกลุ่มอุตสาหกรรมอาหาร
โดยจะใช้ถุงมือยางเพื่อป้องกันสิ่งสกปรกและเชื้อโรคซึ่งในปีที่ผ่านมาปริมาณการบริโภคถุงมือยางในประเทศมีการขยายตัวเพิ่มขึ้นอันเป็นผลจากการแพร่ระบาดของเชื้อโรคต่างๆ

การจัดหาผลิตภัณฑ์

การผลิต 

ปัจจุบันบริษัทมีโรงงานผลิตถุงมือยาง 2 โรงงาน โรงงานแรกตั้งอยู่เลขที่ 9 หมู่ 4 ตำบลกะเฉด
อำเภอเมือง จังหวัดระยอง บนเนื้อที่ 8 ไร่ 3 งาน 60 ตารางวา มีสายการผลิต 7 ชุด
มีกำลังการผลิตในปี 2548 สูงสุดเดือนละ 34 ล้านชิ้น โรงงานที่สองตั้งอยู่เลขที่ 14 หมู่ 4
ตำบลกะเฉด อำเภอเมือง จังหวัดระยอง ซึ่งมีเนื้อที่ 29 ไร่ 1 งาน 68 ตารางวา มีสายการผลิต
8 ชุด กำลังการผลิตในปี 2548 สูงสุดเดือนละ 66 ล้านชิ้น

หน่วย : ล้านชิ้น/เดือน

  --------------------------------------- -------------------------------
  เครื่องจักร                                กำลังการผลิตสูงสุด

  เครื่องจักรเดิม ชุดที่ 1-7                     34.00

  เครื่องจักรใหม่ ชุดที่ 8-15                    66.00

  เครื่องจักรรวม 15 ชุด                       100.00
  --------------------------------------- -------------------------------

ในปี 2548 บริษัทมีพนักงานรวมทั้งสิ้น 784 คน แบ่งเป็นพนักงานประจำโรงงานจำนวน 744 คน
และพนักงานประจำสำนักงานจำนวน 40 คน ทั้งนี้การทำงานของพนักงานโรงงานแบ่งเป็น 3 กะ
กะละ 8 ชั่วโมงโดยบริษัทมีการทำงานครบทั้ง 3 กะ ในปี 2547
บริษัทสามารถผลิตถุงมือยางได้ทั้งสิ้น 847 ล้านชิ้น คิดเป็นร้อยละ 85.10 ของกำลังการผลิตรวม
สำหรับปี 2548 บริษัทผลิตถุงมือยางได้ 951 ล้านชิ้น คิดเป็นร้อยละ 79.29 ของกำลังการผลิตรวม

  ------------------------- ----------- ----------- ----------- -----------
                            2545        2546        2547        2548

  กำลังการผลิตสูงสุด (พันชิ้น)     924,000     996,000     996,000     1,200,000

  ปริมาณการผลิตจริง (พันชิ้น)     631,734     831,468     847,637     951,456

  มูลค่าการผลิต (พันบาท)        313,134     508,134     563,655     702,757

  อัตราการใช้กำลังการผลิต (%)   68.37       83.48       85.10       79.29
  ------------------------- ----------- ----------- ----------- -----------

การจัดหาวัตถุดิบและผู้จำหน่ายวัตถุดิบ

วัตถุดิบที่สำคัญที่ใช้ในการผลิตถุงมือยาง ได้แก่ น้ำยางข้น ซึ่งมีสัดส่วนประมาณร้อยละ 42.63
ของต้นทุนผลิตรวม ทั้งนี้บริษัทมีการจัดซื้อน้ำยางข้นจากผู้ผลิตน้ำยางข้นในจังหวัดระยอง จันทบุรี
ชลบุรี และจังหวัดสงขลา โดยเป็นการซื้อน้ำยางข้นในประเทศทั้งหมด
บริษัทมีนโยบายสั่งซื้อน้ำยางข้นจากผู้จำหน่ายที่เสนอราคาขายต่ำที่สุด นอกจากนั้น
บริษัทได้ซื้อน้ำยางข้นจากบริษัทที่เกี่ยวข้องในสัดส่วนประมาณร้อยละ 70-80 ของยอดซื้อทั้งหมด
โดยพิจารณาจากจำนวนและคุณภาพที่กำหนดในราคาต่ำกว่าผู้จำหน่ายรายอื่นในช่วงเวลาเดียวกัน
อย่างไรก็ตาม บริษัทให้ความสำคัญในเรื่องของคุณภาพของน้ำยางข้นของผู้จำหน่ายแต่ละรายด้วย
ดังนั้นผู้จำหน่ายน้ำยางข้นในจังหวัดใกล้เคียงบางราย
อาจไม่สามารถเสนอราคาขายน้ำยางข้นที่มีคุณภาพในราคาต่ำได้

ในช่วง 9 ปีที่ผ่านมา (2540-2548) ราคาน้ำยางข้นมีราคาค่อนข้างผันผวน ดังนี้

+-------------------------+--------------------------------------------+
| ปี                       | ราคาเฉลี่ยน้ำยางข้น 60%                        |
|                         |                                            |
|                         | (บาท/ กก.)                                 |
+-------------------------+--------------------------------------------+
| 2540                    | 24.26                                      |
+-------------------------+--------------------------------------------+
| 2541                    | 25.17                                      |
+-------------------------+--------------------------------------------+
| 2542                    | 19.88                                      |
+-------------------------+--------------------------------------------+
| 2543                    | 22.98                                      |
+-------------------------+--------------------------------------------+
| 2544                    | 20.84                                      |
+-------------------------+--------------------------------------------+
| 2545                    | 22.90                                      |
+-------------------------+--------------------------------------------+
| 2546                    | 26.85                                      |
+-------------------------+--------------------------------------------+
| 2547                    | 31.16                                      |
+-------------------------+--------------------------------------------+
| 2548                    | 43.72                                      |
+-------------------------+--------------------------------------------+

ที่มา : สถาบันวิจัยยาง กรมวิชาการเกษตร

บริษัทมีการซื้อน้ำยางข้นในราคาที่ต่ำกว่าราคากลาง หรือราคาที่ประกาศโดยสถาบันวิจัยยาง
โดยบริษัทได้มีการทำสัญญาซื้อขายล่วงหน้ากับผู้จำหน่ายวัตถุดิบประมาณ 3-6 เดือน
และเก็บสต๊อกวัตถุดิบประมาณ 1 เดือนเพื่อเป็นการป้องกันความเสี่ยงจากการจัดหาวัตถุดิบ

ผลกระทบต่อสิ่งแวดล้อม

กระบวนการผลิตถุงมือยางไม่ก่อให้เกิดของเสีย มีแต่เพียงน้ำซึ่งใช้ล้างแบบพิมพ์มือ
ซึ่งบริษัทฯจะระบายลงสู่บ่อเก็บน้ำทิ้ง และบำบัด ก่อนปล่อยลงสู่แหล่งน้ำตามธรรมชาติ

บริษัทฯ มีกระบวนการผลิตที่ทันสมัย ได้รับมาตรฐานการผลิตสำหรับผลิตภัณฑ์ทางการแพทย์ ISO
9001, ISO 13488 Version 2000 อ.ย มอก.